stanford-oval/wikipedia huggingface dataset:
Mika Laatikainen

Mika Laatikainen on suomalainen pesäpalloilija. Laatikainen pelasi Superpesistä kaudet 1990–2001 ja kaksi ottelua kaudella 2004. Hän edusti koko uransa Oulun Lippoa ja toimi myös joukkueen kapteenina. Laatikainen saavutti urallaan kaksi SM-kultaa kausina 1994 ja 1998, yhden SM-hopean kaudella 1995 ja kaksi SM-pronssia kausina 1993 ja 2000. Laatikainen pelasi urallaan kuusi Itä–Länsi-ottelua vuosina 1990–1993, 1995 ja 1996. Hän pelasi ulkokentällä kopparina. Laatikainen pelasi urallaan 326 Superpesiksen runkosarjaottelua. Näissä hän löi kahdeksan kunnaria ja 127 tavallista juoksua, toi 147 juoksua ja keräsi 1217 kärkilyöntiä. Laatikainen pelasi urallaan 22 Superpesiksen ylempää pudotuspeliottelua. Näissä löi neljä tavallista juoksua, toi kolme juoksua ja keräsi 41 kärkilyöntiä.
My Generation (kappale)

| ”My Generation” The Who |
| --- | --- | --- |

Singlen tiedot
 Albumilta: My Generation
 Äänitetty : 13. lokakuuta 1965
 Julkaistu: 5. marraskuuta 1965
 Formaatti: 7″ single
 Tuottaja(t): Shel Talmy
 Tyylilaji: rock, hard rock, protopunk
 Kesto: 03.19
 Levy-yhtiö: Brunswick
Listasijoitukset
  Britannian singlelista: 2.
The Whon muut singlet
| ”Anyway, Anyhow, Anywhere” 1965 | ”My Generation” 1965 | ”Substitute” 1966 |
My Generation on brittiläisen rockyhtyeen The Whon vuonna 1965 ilmestynyt single, joka julkaistiin myös yhtyeen samannimisellä esikoisalbumilla. Kappaletta pidetään yhtenä rockhistorian merkittävimmistä: Rolling Stone -lehden vuoden 2004 ”500 Greatest Songs of All Time” -listalla ”My Generation” oli sijalla yksitoista ja VH1:n ”VH1: 100 Greatest Rock Songs” -listalla sijalla kolmetoista. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen kolmanneksitoista.
Pete Townshend kirjoitti kappaleen brittiläiselle modnuorisolle – ”My Generation” kertoo heidän turhautumisestaan vanhempaan sukupolveen. Kappale nousi Britannian singlelistan kakkoseksi kun se ilmestyi, mutta ykköstilaa The Who ei ole koskaan saavuttanut.
»People try to put us d-down (Talkin’ ’bout my generation)
Just because we get around (Talkin’ ’bout my generation)

Things they do look awful c-c-cold (Talkin’ ’bout my generation)
I hope I die before I get old (Talkin’ ’bout my generation)» 
("My Generationin" ensimmäinen säkeistö, 1965)
”My Generationia” ovat versioineen lukuisat yhtyeet, muun muassa Oasis, Iron Maiden, Green Day, Phish, Floater, The Zimmers, Gorky Park, Di-Rect, Generation X, Sweet ja Danny.
Kappaleen tausta > Daltreyn laulutapa

Kysymyksiä on herättänyt se, minkä vuoksi Roger Daltrey änkyttää tai sammaltaa samalla kun hän laulaa kappaleen lyriikoita (”f-f-f-f-fade away”). Daltreyn itsensä mukaan kappale ei ollut hänelle vielä riittävän tuttu silloin kun se levytettiin, joten hän vain yritti saada tekstin sopimaan kappaleen rytmiin. Yhtyeen mielestä Daltreyn harjoitusveto oli kuitenkin nimenomaan hyvä, ja yhtye päätti että lauluraita päätyy myös levytysversioon. Myöhemmin Daltreyn tapa laulaa kappale kuitenkin aiheutti sen, että BBC hyllytti ”My Generationin”: yleisradioyhtiö pelkäsi laulun pahoittavan niiden mieltä, joilla oikeasti on änkytysvika. Kun laulusta kuitenkin tuli suosittu, BBC muutti esityspolitiikkaansa.
Kappaleen tausta > Laulun teema

Pete Townshendin vuonna 1965 kirjoittaman laulun taustalta löytyvät suorapuheinen sosialistinen näytelmäkirjailija David Mercer (1928–1980) ja kuningataräiti. Pete Townshend kävi Ealing School of Art -taidekoulua, jossa hän osallistui mieleenjäävälle David Mercerin luennolle. Mercerin näytelmätrilogia julkaistiin 1964 nimellä The Generations. Samoihin aikoihin Townshend hankki itselleen Packardin valmistaman ruumisauton, jonka hän pysäköi asuntonsa eteen varakkaalla Belgravian asuinalueella. Auto kuitenkin hinattiin pois ilman mitään ennakkovaroitusta. Myöhemmin Townshend sai kuulla poliisilta syyn auton poishinaamiseen: Britannian hallitsijan Elisabet II:n äiti, josta käytetään nimeä kuningataräiti, matkusti päivittäin Townshendin asunnon ohitse Backinghamin palatsiin. Kuningataräiti oli paheksunut Townshendin kaamea kulkuneuvoa ja vaatinut, että moinen kammotus on siirrettävä muualle.
Townshend kanavoi tapahtuman aiheuttaman raivontunteen tähän äärimmäiseen ”nuori vihainen mies” -lauluun. Musiikillisesti sen innoittajia taas olivat bluesmuusikot Jimmy Reed ja Mose Allison. Laulun tempo oli alkuun hitaampi kuin millaisena viimeistelty kappale tunnetaan.
Sen lisäksi että Townshend raivoaa kappaleella vallan väärinkäytöstä, johon hän katsoi itseään vanhempien ja rikkaampien syyllistyvän, lauluun liittyy myös sukupolvikysymys, joka kulminoituu sanoihin:
»Hope I die before I get old»
Townshend viittaa vanhempaan sukupolveen, jonka kaksi maailmansotaa nuiji maahan ja jätti sotaneuroosin runtelemiksi. Marraskuussa 2014 Townshend kuvaili asiaa BBC:llä näin: ”Kyse oli siitä, että ajattelin etten koskaan halua olla vanhana sellainen kuin millaisia te olette.”
Scramble

| Scramble |
| --- | --- |
Kehittäjä:  Konami
Julkaisija:  Konami
Julkaistu:  1981
Lajityyppi:  shoot ’em up
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille 
Alusta:  kolikkopeli, Tomy Tutor, Vectrex
Lisää peliartikkeleitaVideopelien teemasivulla
Scramble on Konamin kehittämä ja julkaisema räiskintäpeli, joka on julkaistu kolikkopelinä vuonna 1981. Pelistä on julkaistu käännös muun muassa Tomy Tutor -mikrotietokoneelle ja Vectrex -pelikonsolille.
Peli oli Konamin varhaisia hittipelejä ja ensimmäisiä kotitietokoneille käännettyjä pelejä.
Pelaaminen

Peli on sivuttaisvierittävä, jossa maasta ammutut raketit yrittävät osua pelaajan alukseen. Pelaajalla on käytettävissä vain rajallisesti polttoainetta, jota saa lisää ampumalla maassa olevia säiliöitä.
Kiistat

Peli oli oikeuskiistan aiheena vuonna 1982. Päätöksessä todettiin Omni Video Gamesin yrittäneen tahallisesti hyötyä pelistä, johon Stern Electronicsilla oli yksinoikeus Pohjois- ja Etelä-Amerikassa. Päätöksessä myös todettiin videopelin audiovisuaalisen työn olevan tekijänoikeuden alaisesti suojattavaa.
Kloonit

Pelistä on julkaistu epäviralliseja klooneja useille eri alustoille kuten Commodore 64:lle nimellä Skramble! vuonna 1983.
Aiheesta muualla

Scramble MobyGamesissa (englanniksi)
Scramble Killer List of Videogamesissä (englanniksi)
Scramble Arcade History -sivustolla (englanniksi)
669 F. 2d 852 - Stern Electronics Inc v. Kaufman OpenJurist-sivustolla (englanniksi)
Sebringin 12 tunnin ajo 2005

Sebringin Rata.
Sebringin 12 tunnin ajo 2005 (virallisesti 2005 Mobil 1 12 Hours of Sebring) oli kestävyysajokilpailu, joka ajettiin 19. maaliskuuta Sebring International Racewayn radalla Sebringissä Floridassa.
Kilpailun voitti Audilla ajaneet Jyrki Järvilehto, Marco Werner ja Tom Kristensen.
Naantalin Koripalloilijat

Naantalin Koripalloilijoiden logo
Naantalin Koripalloilijat (lyhyemmin NaKo) on naantalilainen vuonna 1970 perustettu koripalloseura. Seuralla on nykyisin noin 130 lisenssipelaaja. Seuran edustusjoukkue on pelannut koripallon I-divisioonassa kaksi kautta.
Myh’ailo Podoljak

Myh’ailo Podoljak.
Myh’ailo Myh’ailovytš Podoljak (ukr. Михайло Михайлович Подоляк, s. 16. helmikuuta 1972) on ukrainalainen konsultti ja poliittinen vaikuttaja, joka kuuluu presidentti Volodymyr Zelenskyin neuvonantajiin.
Podoljak otti osaa Venäjän–Ukrainan rauhanneuvotteluihin helmikuussa 2022.
Podoljak vietti lapsuutensa Lvivissä ja Novovolynskissa. Vuodesta 1989 hän asui Valko-Venäjällä jossa valmistui Minskin lääketieteellisestä instituutista. Hän ryhtyi kuitenkin toimittajaksi. Podoljak karkotettiin Valko-Venäjältä 2004 hänen työskenneltyään oppositiolehti Vremjassa.
Vuonna 2005 hän oli Ukrajinska Hazetan päätoimittaja ja vuonna 2006 hän perusti PR-firman.
Podoljak liittyi Ukrainan presidentin henkilökuntaan huhtikuussa 2020 antikriisistrategistiksi, kun media julkaisi videoita presidentin henkilöstöpäällikkö Andri Jermakin veljen tekemisistä. Sitä ennen Podoljak työskenteli Obozrevatel-yrityksessä maineenhallinnan parissa. Hän konsultoi mm. Alueiden puoluetta ja Kiovan kaupunginhallinnon poliitikkoja PR-asioissa.
Venäläinen oppositioaktivisti Alfred Koch on väittänyt Podoljakin veljen asuvan Moskovassa ja olevan "KGB:n" eversti.
Venäjän media on aiemminsa sanonut vanhemman veljen olevan olevan töissä Venäjän sotilastiedustelussa. Podoljak on sanonut vanhemman veljensä asuvan Moskovassa ja olevan normaali eläkkeellä oleva upseeri eikä kuuluneen ikinä tiedustelupalveluihin.
Sebringin 12 tunnin ajo 2001

Sebringin Rata
Sebringin 12 tunnin ajo 2001 (virallisesti 2001 Exxon Superflo 12 Hours of Sebring) oli kestävyysajokilpailu, joka ajettiin 17. maaliskuuta Sebring International Racewayn radalla Sebringissä Floridassa.
Kilpailun voitti Audilla ajaneet Rinaldo Capello, Michele Alboreto ja Laurent Aïello.
Mika Laaksonen (moukarinheittäjä)

Laaksonen, 1995
Mika Markku Juhani Laaksonen (s. 21. maaliskuuta 1968 Sippola) on suomalainen yleisurheiluvalmentaja ja entinen moukarinheittäjä. Urheilu-urallaan hän edusti Suomessa Inkeroisten Terhoa ja häntä valmensivat Seppo J. Mänttäri, Martti Karhu ja Raimo Ahola.
Laaksonen karsiutui loppukilpailusta Helsingin EM-kilpailuissa 1994 tuloksella 72,88 m ja Göteborgin MM-kilpailuissa 1995 heitettyään 72,20 m. Hän edusti Suomea aikuisten maaotteluissa ja Euroopan cupin kilpailuissa vuosina 1993−1997.
Laaksonen voitti Suomen mestaruuden Tuusulassa 1994 tuloksella 75,22 m. SM-hopeaa hän saavutti 1993 ja 1997 sekä SM-pronssia 1992, 1995 ja 1996. Hän heitti ennätyksensä 76,22 m El Pasossa 13. huhtikuuta 1996.
Laaksonen opiskeli yliopistossa El Pasossa Texasissa vuosina 1992–1998. Hän voitti NCAA:n mestaruuden moukarinheitossa vuonna 1992 ja painonheitossa sisäradoilla samana vuonna. Valmistumisensa jälkeen hänet palkattiin yliopistonsa yleisurheilujoukkueen apuvalmentajaksi ja vuonna 2010 päävalmentajaksi.
Mygale FB2

| Mygale FB2 |
| --- | --- |

Yleiset tiedot
Teknisiä tietoja
Renkaat:  M Michelin
Moottori:  BMW K1200 RS, 4 sylinteriä, 16 venttiiliä
Massa:  465 kg
Pituus:  3 975 mm
Leveys:  1 740 mm
Korkeus:  980 mm
Kilpailuhistoria
Mygale FB2 (tunnetaan myös nimellä Formula BMW FB2) on ranskalaisen Mygalen valmistama kilpa-auto, jolla kilpailtiin eri Formula BMW -sarjoissa.
Aiheesta muualla

Kuvia tai muita tiedostoja aiheesta Mygale FB2 Wikimedia Commonsissa
Naantalin Löyly

Naantalin Löylyn logo
Naantalin Löyly on vuonna 1921 perustettu naantalilainen urheiluseura. Jäseniä seurassa on yli 400 ja lajeina ovat muun muassa yleisurheilu ja hiihto. Kuuluisa keskimatkojen juoksija Olavi Vuorisalo edusti Löylyä.
Mihály Zichy

| Mihály Zichy |
| --- | --- |
 Mihály Zichy Wienissä vuonna 1881
Henkilötiedot
Syntynyt: 14. lokakuuta 1827  Zala, Itävallan keisarikunta
Kuollut: 1. maaliskuuta 1906 (78 vuotta) Pietari,  Venäjä
Kansalaisuus:  unkarilainen
Taiteilija
Ala:  taiteilija, taidemaalari
Taidesuuntaus:  romantiikka
Mihály Zichy (14. lokakuuta 1827 – 1. maaliskuuta 1906) oli unkarilainen taiteilija, taidemaalari, romantiikan mestari. Hän oli Venäjän tsaariperheen hovimaalari. Georgialaiset pitävät häntä kansallismaalarinaan, sillä hän kuvitti heidän kansalliseepoksensa Pantterintaljainen. Kuvitukset olivat käytössä myös kansainvälisissä julkaisuissa. Hän kuvitti muun muassa myös Madáchin kirjan Ihmisen murhenäytelmä.
Elämä

Zichyn suku periytyi 1300-luvulta asti. Mihály Zichy kuului suvun köyhtyneeseen haaraan. Hänen isoisänsä oli Moson komitaatin alivouti, jolla oli laaja kirjasto. Nuori Mihály vietti siellä usein aikaa lukien Voltairea ja Rousseauta. Mihályin isä oli myöhemmin poliitikkona tunnetun Ferenc Deákin koulutoveri. Mihály opiskeli 10-vuotiaasta asti Veszprémissä, kunnes siirtyi kahden vuoden kuluttua Pestiin. Hän aloitti piirtämisen jo tuolloin ja sai harrastustaan varten tukea Perczelin perheeltä. Vuonna 1840 hän piirsi omakuvan itsestään. Vuodesta 1842 hän opiskeli juristiksi Pestin yliopistossa. Lisäksi hän opiskeli maalaustaidetta Jacopo Marastonin johdolla. Vuonna 1844 hän lopetti juristin opinnot Wienissä. Hän pyrki Wienin taideakatemiaan, muttei tullut valituksi. Jonkin aikaa hän maalasi itsekseen, kunnes pääsi akatemiassa opettaneen Ferdinand Georg Waldmüllerin oppilaaksi. Hän matkusti 1846 Waldemüllerin kanssa Italiaan. Sen jälkeen maalasi kuvan Pelastusvene, jolla olisi halunnut ottaa osaa kilpailuun Reichel-palkinnosta, mutta Waldmüllerin yhteyksien ja Akatemian taiteen vastustamisen takia hän ei saanut palkintoa.
Vuonna 1847 hän matkusti Pietariin, jossa hänestä tuli keisari Nikolai I:n veljen vaimon piirustuksenopettaja. Sitä ennen hän osallistui suuriruhtinasperheen Euroopan-matkaan. Unkarin vuoden 1848 kansannousun jälkeen hän jätti perheensä. Zichy työskenteli valokuvaajan apulaisena ja toisinaan maalasi henkilökuvia Pietarin ylimystölle. Hän oli saanut lapsia ja yritti myös avioitua Pietarin katolisessa kirkossa, mutta venäläisten lakien mukaan avioliitto ei ollut virallinen. Vuonna 1853 hän sai toimen tsaarinperheeltä. Hän kuvitti Mihail Lermontovin ja Aleksandr Puškinin kirjoja ja kirjoituksia. Vuonna 1866 hänen perheensä muutti takaisin Unkariin. Zichy kävi itse Unkarissa harvoin. Vuonna 1871 Zichy matkusteli Länsi-Euroopassa. Hän oli 1871 Englannin kruununprinssin vieraana ja jätti Venäjän kolme vuotta myöhemmin.
Zichy eli vuosina 1874–1879 Pariisissa, ja vuonna 1874 hän matkusti myös Englantiin. Hän oli Pariisin vuoden 1878 maailmannäyttelyn arvostelukunnan presidentti. Vuonna 1880 hän palasi Unkariin. Vuodet 1881–1882 Zichy vietti Georgiassa, jossa hän teki korvauksetta kuvituksen Georgian Pantterintaljainen-kansalliseepokseen. Vuonna 1883 hänellä oli näyttely Budapestissä. Zichy sai uuden toimen Venäjän hovilta, kun hänestä nimitettiin keisari Aleksanteri III:n hovimaalari. Vuonna 1885 hän teki Imre Madáchin suurimman teoksen, Ihmisen murhenäytelmän, kuvituksen.
Mihály Zichy kuoli Pietarissa, 29. helmikuuta 1906, kello 11 illalla. Hänet haudattiin Budapestiin 17. maaliskuuta.
Teoksia

Pelastusvene
Tuhon neron voitto
Ihmisen murhenäytelmä
Lucifer
Lankeavat tähdet
Demoni
Valtiopäivätanssiaiset Aleksanteri II:n kunniaksi Helsingissä 1863
Tsaari menee Moskovaan
Käännös suomeksi
Mysenin kirkko

| Mysenin kirkko Mysen kirke |
| --- | --- |
 Kirkko vuonna 2008.
Sijainti:  Indre Østfold, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1903
Suunnittelija:  Hjalmar Welhaven
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mysenin kirkko (norj. Mysen kirke) on Indre Østfoldin kunnassa Østfoldin läänissä Norjassa sijaitseva puinen pitkäkirkko vuodelta 1903.
Aiheesta muualla

Kuvia tai muita tiedostoja aiheesta Mysenin kirkko Wikimedia Commonsissa
Sebringin 12 tunnin ajo 2004

Sebringin Rata.
Sebringin 12 tunnin ajo 2004 (virallisesti 2004 Mobil 1 12 Hours of Sebring) oli kestävyysajokilpailu, joka ajettiin 20. maaliskuuta Sebring International Racewayn radalla Sebringissä Floridassa.
Kilpailun voitti Audilla ajaneet Allan McNish, Frank Biela ja Pierre Kaffer.
Mys Šmidtan lentoasema

Mys Šmidtan lentoasema Venäjän kartalla. Lentoasema sijaitsee Tšukotkan pohjoisosassa, noin kaksi kilometriä Mys Šmidtan taajamasta itäkaakkoon.
Mys Šmidtan lentoasema (ven. Аэропорт Мыс Шмидта; ICAO: UHMI; kansallinen lentopaikka-tunnus: УХМИ ja ЬХМИ;) on lentoasema Mys Šmidtan kaupunkityyppisessä taajamassa Tšukotkan autonomisessa piirikunnassa Venäjän kaukoidässä, Tšuktšienmeren lähellä. Lentoasema sijaitsee noin kaksi kilometriä Mys Šmidtan keskustasta itäkaakkoon. Mys Šmidta tarkoittaa kirjaimellisesti 'Schmidtinniemeä' ja on nimetty Otto Schmidtin mukaan.
Lentokenttä on rakennettu vuonna 1954 silloisen polaaritutkimusaseman läheisyyteen.
Iljušin Il-18 nousussa Mys Šmidtan lentoasemalta (2009).
Mys Šmidtan lentoasemarakennus ja matkustajalentokone sen edustalla (2004).
Aiheesta muualla

Kuvia tai muita tiedostoja aiheesta Mys Šmidtan lentoasema Wikimedia Commonsissa
Mys Shmidta (venäjäksi) (wikimapia.org)
3 vrk:n sääennuste Mys Šmidtaan (venäjäksi) (gismeteo.ru)
Аэропорты Чукотки (venäjäksi) (livejournal.com)
Sebringin 12 tunnin ajo 2008

Sebringin Rata.
Sebringin 12 tunnin ajo 2008 (virallisesti 2008 Mobil 1 12 Hours of Sebring) oli kestävyysajokilpailu, joka ajettiin 15. maaliskuuta Sebring International Racewayn radalla Sebringissä Floridassa.
Kilpailun voitti Porschella ajaneet Timo Bernhard, Romain Dumas ja Emmanuel Collard.
Aiheesta muualla

Sebring 12 Hours (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2008 12 Hours of Sebring
Käännös suomeksi
Sebringin 12 tunnin ajo 2000

Sebringin Rata.
Sebringin 12 tunnin ajo 2000 (virallisesti 2000 Exxon Superflo 12 Hours of Sebring) oli kestävyysajokilpailu, joka ajetiin 18. maaliskuuta 2000 Sebring International Raceway -radalla Sebringissä Floridassa. Kilpailu oli 48:s Sebringin 12 tunnin ajo. Kilpailu oli American Le Mans Series -sarjan kauden 2000 ensimmäinen kilpailu.
Kilpailun voitti Audilla ajaneet Frank Biela, Emanuele Pirro ja Tom Kristensen.
Tilastot

Paalupaikka – #78 Audi Sport North America - 1.48,825
Nopein kierros – #78 Audi Sport North America - 1.50,287
Kilpailumatka – 2143,646 km
Keskinopeus – 178,141 km/h
Käännös suomeksi
Myh’ailo Orest

Myh’ailo Orest, ukr. Михайло Орест, oikea nimi Myh’ailo Zerov, (27. marraskuuta 1901 Zinkiv, Pultavan kuvernementti – 12. maaliskuuta 1963 Augsburg, Saksa) oli ukrainalainen runoilija ja kääntäjä. Hänen veljiään olivat runoilija Mykola Zerov ja kasvitieteilijä Dmytro Zerov.
Orest valmistui Kiovan kansanopetusinstituutista. Hän alkoi julkaista runoja muutettuaan Saksaan vuonna 1944. Hänen teostensa sanotaan jatkavan 1920-luvun uusklassistien työtä. Myös hänen käännöksissään on klassisia piirteitä. Hän on kääntänyt esimerkiksi Stefan Georgea (1952), Max Dauthendeya (1953), Rainer Maria Rilkeä, Hugo von Hofmannsthalia ja Charles Leconte de Lislea (1956) ja julkaissut myös käännösantologioita. Hän julkaisi veljensä julkaisemattomia tai harvinaisiksi muuttuneita teoskokoelmia. Orest toimitti myös M. Zerovia, Pavlo Fylypovytšia ja Myh’ailo Drai-H’maraa käsittelevän muistelmakokoelman Bezsmertni (’Kuolemattomat’, 1963).
Teokset

Luny lit (’Aikojen kaikuja’, 1944)
Duša i dolja (’Sielu ja kohtalo’, 1946)
Deržava slova (’Sanojen valta’, 1952)
Hist i hospoda (’Vieras ja majatalo’, 1952)
Pizni vruna (’Myöhäiset versot’, 1965, postuumi).
Mustalammi (Hattula, Hyrvälä)

| Mustalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hattula
Koordinaatit:  60°59′58″N, 24°17′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskuoja:  oja Törmäjärveen 
Järvinumero:  35.892.1.011
Mittaustietoja
Pinnankorkeus:  110,2 m  
Rantaviiva:  0,64 km  
Pinta-ala:  2,951 ha  
 fiMustalammi 
Mustalammi  on Kanta-Hämeessä Hattulassa Hyrvälän kylän lähellä sijaitseva lampi.
Maantietoa

Lammen pinta-ala on 3,0 hehtaaria ja se on 250 metriä pitkä ja 150 metriä leveä. Sen rantaviivan pituus on 650 metriä ja lampi on peltojen ympäröimä.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Lammen vedenpinnan korkeus on 110,2 metriä mpy. Lammen laskuoja laskee Tömäjärveen.
Historiaa

Vuoden 1855−1856 Kalmbergin kartastossa sen rannat oli raivattu niityiksi. Vuoden 1961 peruskartassa sillä oli ympärillään samat pellot kuin nykyäänin on.
Myoviridae

Myoviridae bakteriofagit kuuluvat Caudovirales-lahkoon. Kuuluisin edustaja on bakteriofagi T4.  Näiden fagien perimä on dsDNA (kaksijuosteinen DNA) Flagelaltropiset fagit sitoutuvat ensin flagellaan tai pilliin ja niiden avulla siirtyvät bakteerin pintaan. Lysotsyymi entsyymin avulla ne hajottavat peptidoglykaanin ja injektoivat oman DNA:nsa bakteerin soluun.
Fagi 7-1-1

Fagi 7-1-1 oli eristetty Saksassa maaperästä vuonna 1970 ja on lyytinen faagi Myoviridae perheestä. Se infektoi vain Agrobakteeri Hp13-3 bakteria ja sitoutuu ensin sen flagellaan. Flagellaan tarttumisen jälkeen fagi siirtyy kohti bakteerisolua liikkeellä kuin mutteri ruuvin ympärille. Onnistunutta infektointia varten flagella on oltava liikkuva. Fagi muistuttaa rakenteeltaan sukulaistaan T4 ja sillä on kuusikulmainen pää, ydin ja niiden välissä on kaulus. Pään halkaisija on 68 nm ja ytimen pituus on 135 nm. Ydin on supistumiskykyinen ja sen päässä on muutama kuitu.
Aiheesta muualla

Laji.fi: Myoviridae
ViralZone: Myoviridae (englanniksi)
National Center for Biotechnology Information (NCBI): Myoviridae, taxonomy (englanniksi)
Neustinen ja frastinen

Neustinen ja frastinen ovat R. M. Haren teoksessaan The Language of Morals (1952) esittelemiä kielifilosofisia termejä.
Frastinen viittaa siihen lauseen osaan, joka on yhteinen eri tapaluokassa esitetyille lauseille. Esimerkiksi lauseissa ”ovi on suljettu”, ”sulje ovi”, ”onko ovi suljettu?” ja ”alkaisiko se ovi jo vähitellen sulkeutua!” on yhteinen sisältö ovesta ja sulkeutumisesta. Termi frastinen on johdettu kreikan kielen sanasta frazein, joka tarkoittaa ”ilmaista”, ”osoittaa”.
Neustinen viittaa niihin ilmaisuihin, jotka liitetään frastiseen osaan ilmaisemaan tapaluokkaa: väittämää, imperatiivia, kysymystä ja niin edelleen. Termi on johdettu kreikan kielen sanasta neúō, joka tarkoittaa ”antaa merkki”, ”nyökätä (myöntyvästi)”.
Frastisessa osassa on siis kyse ilmaisun deskriptiivisestä tekijästä, ja neustisessa sen illokutionaarisesta tekijästä eli puhujan tarkoitusta osoittavasta tekijästä. Formaali logiikka on kiinnostunut lähes pelkästään frastisesta, ja esimerkiksi loogiset konnektiivit ovat osa frastista.
Mustanlampi (Pieksämäki, Nenonpelto)

| Mustanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°23′14″N, 27°09′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  oja Pieksänjärveen 
Järvinumero:  14.793.1.002
Mittaustietoja
Pinnankorkeus:  120,4 m  
Pituus:  490 m  
Leveys:  190 m  
Rantaviiva:  1,212 km  
Pinta-ala:  7,448 ha  
Saaria:  ei saaria 
 fiMustanlampi 
Mustanlampi  on Etelä-Savossa Pieksämäellä  Nenonpellon lähellä sijaitseva lampi.
Maantietoa

Lampi on 490 metriä pitkä, 190 metriä leveä, ja sen pinta-ala on 7,4 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Pieksäjärven alueeseen (14.793) se kuuluu. Lammen vedenpinnan korkeus on 120,4 metriä mpy.
Muukalainen (kappale)

| ”Muukalainen” Kristiina Wheeler |
| --- | --- | --- |

Singlen tiedot
 Julkaistu: 4. maaliskuuta 2013 (Radio) 8. maaliskuuta 2013 (Digi)
 Kesto: 03.02
 Levy-yhtiö: Sony Music Entertainment
Kristiina Wheelerin muut singlet
| ”Ensimmäinen nainen” 2012 | ”Muukalainen” 2013 | ”Rikki” 2013 |
”Muukalainen” on Kristiina Wheelerin single vuodelta 2013. Kappale sai radioensisoittonsa YleX-kanavalla 4. maaliskuuta, kun toimittaja Venla Kokkonen soitti sen juontamassaan Uuden musiikin aamuvuorossa. Digitaalisesti single julkaistiin 8. maaliskuuta 2013, samana päivänä julkaistaan myös kappaleesta tehty musiikkivideo. Single on myös Wheelerin ensimmäinen julkaisu Sony Music -levy-yhtiön alaisuudessa.
Kappaleet

Muukalainen – 3.02
Listasijoitukset

| Lista | Paras sijoitus |
| --- | --- |
Suomen virallinen singlelista: —
Suomen virallinen latauslista: —
Radiolista: —